
Από τα βάθη της αρχαιότητες ὣς τις παρυφές τῆς νεότερης εποχής, οι στέπες της κεντρικής και της 
βόρειας Ασίας κάθε τόσο συσπώντο απὀ µεγάλες πληθυσμιακές μετακινήσεις. Από τις αναταράξεις 
αυτές, σκληροτράχηλοι λαοί νομάδων καβαλάρηδων άφηναν τα βοσκοτόπια τους και κινούνταν 
προς το νότο και τη δύση, απειλώντας τις αγροτικές και αστικές αυτοκρατορίες της Κίνας, της 
Ἰνδίας, της Περσίας και της Μεσογείου. Οι Οὐύνοι του Αττίλα, οι Τούρκοι και οι Μογγόλοι του 
Τζένγκις Χαν αποτελούν τις πιο γνωστές περιπτώσεις. Οι θυελλώδεις νομάδες έσπερναν τον τρόμο 
και την καταστροφή, πολλές φορές όµως ενσωµατώνονταν στον κατακτηµένο πολιτισμό και του 
έδιναν νέες δυνάµεις, όπως έγινε στην Κίνα µε τους Μαντσού και στην Ινδία µε τους Μογγόλους 
(Μισῄῃα|). Οι Σελτζούκοι και οι Οθωμανοί δεν μπόρεσαν να συνεχίσουν τον λαμπρό αραβικό 
πολιτισμό του Μεσαίωνα, όµως ανανέωσαν την πολιτική και στρατιωτική δύναμη του Ισλάμ. 


Ένας απὀ τοὺς πιο τρομερούς κατακτήές που βγήκαν απὀ την στέπα ήταν ο Ταμµερλάνος (Τιμούρ 
Λενκ, Τιμούρ ο κουτσός) από το σημερινό Ουζμπεκιστάν. Γεννήθηκε περί το 1336, και απέκτησε το 
προσωνύμµιό του λόγω του τραυματισμού του απὀ ένα βέλος σε νεαρή ηλικία, που του άφησε 
πρόβλημα στο βάδισμα. Δεν είναι σαφές αν ήταν απόγονος του μεγάλου Τζένγκις Χαν ή αν είχαν 
κάποιον κοινό πρόγονο, ο ίδιος όµως παρουσίαζε τον εαυτό του σαν συνεχιστή των κατακτήσεών 
του. Το 1360 ανακηρύχθηκε αρχηγός της φυλής του, τῶν τουρκικής καταγωγής Μπάλχων, και το 
1370 έγινε χάνος (χαν) στην µεγάλη πόλη της Σαµαρκάνδης. Την εποχή εκείνη τις γύρω πλούσιες 
χώρες, την Κίνα, την Ινδία και την Περσία, κυβερνούσαν μογγολικές μουσουλμανικές δυναστείες, οἱ 
οποίες όµως είχαν διασπαστεί και παρακµάσει. Αυτό εκμεταλλεύθηκε ο Ταμερλάνος για να 
ξεκινήσει τις κατακτήσεις του. Αφού εξολόθρευσε τις τελευταίες χριστιανικές τουρκικές φυλές στην 
περιφέρειά του (ανήκαν στην Νεστοριανή Εκκλησία, η οποία έως τότε είχε µεγάλη δύναμη στην 
ανατολ/). ξεκίνησε τις κεραυνοβόλες εκστρατείες του προς το νότο. Ο Ταμερλάνος ήταν ικανότατος 
στρατηγός, ευφυής και πολύγλωσσος, και δεν ηττήθηκε ποτέ. Ἠταν παράλληλα, στα χνάρια του 
Τζενγκις Χαν, απερίγραπτα θηριώδης και αιµοχαρής, χρησιμοποιώντας τον τρόμο και την εξόντωση 
ολόκληρων πληθυσμών ὡς ψυχολογικό όπλο, για να επιβάλει την παράδοση τῶν επόμενων θυμάτων 
του. 


Μετά το 1380 ο Ταμερλάνος κατέλαβε την Περσία, προβαίνοντας σε τεράστιες σφαγές στην περιοχή 
της Χωρεσμίας (Ἰσφαχάν). Το 1393 κατέλαβε την Βαγδάτη, στην οποία επέστρεψε και λεηλάτησε το 
1401. Το 1395-99 στράφηκε κατά της Ινδίας και άλωσε το Δελχί. Στη συνέχεια κινήθηκε προς την 
Αρμενία και τα πρόθυρα της Μικράς Ασίας. Στρεφόµενος κατά των Μαμελούκων της Αιγύπτου και 
της Συρίας, κατέστρεψε το Χαλέπι (14060) και την Δαμασκό (1401). Παράλληλα πολέμησε και 
νίκησε επανειλημμένα το ταταρικό χανάτο της Χρυσής Ορδής στη νότια Ρωσία (1385-56, 13901, 
1395). 


Τον καιρό εκείνο η Μικρά Ασία ήταν µοιρασμένα σε πολλά αντιμαχόμενα εμιράτα των Τούρκων, τα 
οποάι είχαν προκύψει απὀ την διάλυση του παλαιού κράτους Σελτζούκων (Σουλτανάτο του Ρουμ) 
και την αποδυνάμωση τῶν παλαιών μογγολικών διοικήσεων, που είχαν επιβληθεί µετά το 1243. 
Τότε ξεχώριζε η δύναμη του Οθωμανού σουλτάνου Βαγιαζήτ Α΄ (1359-1402), που ήτν γνωστός µε 
το όνοµα Γιλντιρίμ (Κεραυνός). Ο Βαγιαζήτ είχε αποβεί αληθινή µάστιγα όχι µόνον τῶν χριστιανών, 
καθώς απὀ το 1394 πολιορκούσε την Κωνσταντινούπολη, αλλά και των μουσουλμάνων, αφού 
υπέτασσε τα τουρκικά εµιράτα της Μικράς Ασίας το ένα πίσω απὀ το άλλο. Το 1398 κατέλαβε την 
Σεβάστεια, ακριβώς στα σύνορα του Ταμερλάνου. Οι ηττηµένοι εµίρήδες έσπευσαν να ζητήσουν 
την βοήθεια του Μογγόλου κατακτητή. Ο Ταμερλάνος χρησιμοποίησε ὣς δικαιολογία το γεγονός 
πως ο Βαγιαζήτ είχε παραμελήσει τον ιερό πόλεμο (γαζία) εναντίον τῶν απίστων, και πολεμούσε 


κυρίως μουσουλμάνους -- Και μάλιστα µε χριστιανικά κυρίως στρατεύματα, Σέρβους, Αλβανούς, 
Βλάχους και Βυζαντινούς (οι αυτοκράτορες Μανουήλ, Β᾽ και Ιωάννης Ζ᾽ είχαν αναγκαστεί να 
ακολουθήσουν τον Βαγιαζήτ στις ανατολικές του εκστρατείες και να συμμετάσχουν στην κατάληψη 
της τελευταίας ελεύθερης βυζαντινής πόλης της Μικράς Ασίας, της Φιλαδέλφειας, το 1390). Ο 
Βαγιαζήτ και ο Ταµερλάνος αντάλλαξαν µία σειρά από χλευαστικές και απειλητικές επιστολές, και η 
αντιπαράθεση γρήγορα κατέληξε σε πόλεμο. 


Το 1400 ο Ταµερλάνος κατέλαβε την Σεβάστεια και την κατέστρεψε. Όι άρχοντες δέθηκαν και 
πετάχτηκαν ζωντανοί σε λάκκους, ενώ ο λαός ποδοπατήθηκε απὀ τα άλογα των Μογγόλων. Ο 
Βαγιαζήτ, πληροφορούμενος τα γεγονότα, έλυωσε την πολιορκία της Κωνσταντινούπολης και 
ξεκίνησε να ετοιμάζεται να κινηθεί εναντίον του εχθρού του. Οι οθωμανικές δυνάµεις έφθασαν στη 
βορειοανατολική Μικρά Ασία, όµως εν τω μεταξύ ο ταχυκίνητος μογγολικός στρατός τους είχε 
παρακάμψει µέσω Καππαδοκίας και εμφανίστηκε στα νώτα τοὺς, πολιορκώντας την Άγκυρα. Οι 
Τούρκοι έφεραν βέβαια την παλαιά πολεμική παράδοση τῶν νομάδων της στέπας, και η παράκαμψη 
αυτή θυμίζει ακριβώς το τι υφίστατο ο αυτοκράτορας Ρωμανός Διογένης, όταν το 1065-1071 έψαχνε 
τους Τούρκους στην Αρμενία και εκείνοι ξαφνικά εμφανίζονταν πολλά χιλιόμετρα πίσω του, στην 
Φρυγία ή την Καππαδοκία. Τούτη τη φορά ένας «γνησιότερα» νοµαδικός λαός µε περισσότερο 
Ιππικό τους επέβαλε τα ίδια δεινά. Ο Βαγιαζήτ έσπευσε να γυρίσει στα δυτικά, και οι δυνάµεις του 
έφθασαν πρωτεύουσα της αρχαίας Γαλατίας στα τέλη Ιουλίου του 1402. Ἠταν εξαντληµένοι από την 
οδοιπορία, τον καύσωνα και την δίψα, καθώς το μηχανικό του Ταμερλάνου είχε φροντίσει να 
εκτρέψει τα ποτάμια και να δηλητηριάσει τα πηγάδια της περιοχής. 


Ο Ταμερλάνος είχε το σαφές αριθμητικό πλεονέκτημα, µε 140.000. άνδρες έναντι 85.000 του 
Βαγιαζήτ. Ο στρατός του αποτελείτο κυρίως από ευκίνητο και υψηλής ποιότητας ιππικό από τις 
τουρκομογγολικές φυλές της Ασίας, οι οποίες ήταν φημισμένες ὡς τοξοβόλοι. Από την Ινδία είχε 
φέρει και 22 πολεμικούς ελέφαντες, οι οποίοι σχημάτιζαν ένα τρομερό έμψυχο τείχος απέναντι 
στους Οθωμανούς. Ο Βαγιαζήτ απὀ την άλλη είχε αυτοπεποίθηση στο ποιοτικό πλεονέκτημα του 
στρατού τοῦ, ο οποίος ήταν όµως περισσότερο ετερογενής και βασιζόταν περισσότερο στο πεζικὀ. 
Γύρω από τον {ἶδιο, στο κέντρο της παράταξης, βρισκόταν το επίλεκτο τάγµα των γενιτσάρων και 
βαριά ιππικά σώματα σπαχήδων και καπικιουλαρί (δούλοι της Πύλης). Από τους διάφορους 
συµµάχους, χριστιανούς και μουσουλμάνους, που ακολουθούσαν τον Βαγιαζήτ, ξεχωρίζουν οι 5.000 
Ιππότες του Σέρβου δεσπότη Στεφάνου Λαζάρεβιτς. Ο πατέρας του Λάζαρος ήταν ο αρχηγός τῶν 
σερβοβοσνιακών δυνάµεων που ηττήθηκαν από τον προκάτοχο του Βαγιαζήτ, Μουράτ, στη µάχη 
του Κοσσυφοπεδίου (1389), και έκτοτε οἱ Σέρβοι συνέδραµαν τον οθωμανικό στρατό ὡς υποτελείς. 


Ἡ µάχη ξέσπασε στις 2δ Ιουλίου µε φοβερή βιαιότητα, και αρχικά φαινόταν αμφίρροπη. Ἡ 
ετερογένεια όµως του στρατού του Βαγιαζήτ ήταν η αχίλλειος πτέρνα του. Σονειδητοποιώντας πως 
οι παλιοί τοὺς εµίρηδες πολεμούν στο πλευρό του Ταμερλάνου, οι Τουρκομάνοι υποτελείς του 
Βαγιαζήτ αυτοµόλησαν στους Μογγόλους και επιτέθηκαν στις οθωμανικές γραμμές. Στο δεξιό 
κέρας οι Σέρβοι ιππότες πολέμησαν µε µεγάλη γενναιότητα και έφεραν σε δύσκολη θέση το 
αριστερό πλευρό του Ταμερλάνου. Στην άλλη πτέρυγα όµως, οι µικρασιατικές δυνάµεις υπό τον υιό 
του Βαγιαζήτ, πρίγκηπα Σουλεϊμάν, πιέστηκαν ασφυκτικά και, παρά τις αντεπιθέσεις τους, 
αναγκάστηκαν να αποχωρήσουν από το πεδίο της μάχης. Οχυρωμένος στους λόφους µε την φρουρά 
του, ο Βαγιαζήτ βρέθηκε να πολεμά µόνος του, ενώ ο Ταμερλάνος τον περικύκλωνε. Παρά τις 
εκκλήσεις του Στεφάνου Λαζάρεβιτς, ο Βαγιαζήτ αρνήθηκε να υποχωρήσει εγκαίρως. Η φρουρά 
των γενιτσάρων έπεσε µέχρι ενός υπερασπιζόµενη τον σουλτάνο, ο οποίος τελικά προσπάθησε να 
διαφύγει έφιππος, αιχμαλωτίστηκε όμως από τους Μογγόλους. 


Πολλά ειπώθηκαν για την μοίρα του Βαγιαζήτ µετά την µάχη. Είναι βέβαιο πως κρατήθηκε 
αἰχμάλωτος του Ταμερλάνου και πέθανε λίγο αργότερα στο Φιλομήλιο (Ακσεχήρ), το 1403. 


Σύμφωνα µε κάποιες πηγές, ο Ταμερλάνος φέρθηκε µε σεβασμό στον αιχμάλωτο σουλτάνο. Άλλες 
όµως, που απέβησαν και οἱ πιο γνωστές, μαρτυρούν πως ο Βαγιαζήτ υπέστη διαδοχικούς 
εξευτελισμούς και ταπεινώσεις. Ο Ταμερλάνος τον έκλεισε σε ένα κλουβί και τον χρησιμοποιούσε 
ως υποπόδιο στα συµπόσιά του, όπου σέρβιρε γυμνή η αιχμάλωτη γυναίκα του. Μην αντέχοντας την 
ταπείνωση, ο Βαγιαζήτ αυτοκτόνησε παίρνοντας δηλητήριο ή κτυπώντας το κεφάλι του στα κάγκελα 
του κλουβιού του. 


Ανεμπόδιστος σχεδόν ο Ταμερλάνος έγινε κύριος της Μικράς Ασίας, καταστρέφοντας στον διάβα 
του την Προύσα, τη Νίκαια, τη Νικομήδεια, το [κόνιο, την Φιλαδέλφεια, την Αττάλεια και άλλες 
πόλεις. Στην Προύσα τον συνάντησαν Βυζαντινοί πρέσβεις, που πρόθυµα δήλωσαν υποταγή. Η ήττα 
του Βαγιαζήτ ήταν µεγάλη ανακούφιση για την Κωνσταντινούπολη. Ο αυτοκράτορας Μανουήλ ΕΒ᾽ 
Παλαιολόγος (1391-1425). ο οποίος από 1399 έλειπε σε ταξίδι στην Ευρώπη αναζητώντας βοήθεια 
κατά των Τούρκων, μπόρεσε να επιστρέψει στην Βασιλεύουσα. Ο Ταμερλάνος αποκατέστησε τα 
διάφορα εμιράτα που είχαν διαλύσει οι Οθωμανοί, για να μειώσει την ισχύ τους στην ανατολή. Τον 
Δεκέμβριο του 1402 πολιόρκησε την Σμύρνη, την οποία κατείχαν οι Ιωαννίτες ιππότες τῆς Ρόδου. Η 
πόλη βρισκόταν σε λατινικά χέρια απὀ το 1344, όταν σταυροφορικές δυνάμεις την είχαν αφαιρέσει 
από το εμιράτο του Αἴδινίου, και το γεγονός ότι οι Οθωμανοί είχαν επί μακρόν ανεχθεί την 
παρουσία τους θεωρείτο µεγάλο σκάνδαλο απὀ ισλαμικής απόψεως. Οι Μογγόλοι υπονόµευσαν τα 
τείχη και προσπάθησαν να φράξουν την είσοδο του λιμανιού µε πέτρες. Οι Ιωαννίτες, 
αντιλαμβανόμενοι το μάταιο τῆς άµυνας, μπήκαν στα πλοία τους και έφυγαν, εμποδίζοντας βίαια 
τους Έλληνες κατοίκους να επιβιβαστούν. Αυτούς, ένα πλήθος 1.000 πρόσφυγες απὀ την Έφεσο, τα 
Θύραια και το Νυμφαίο, κατέσφαξε όλους ο Ταμερλάνος, Και µε τα κεφάλια τους έστησε πύργο. Ο 
παραλληλισμός των γεγονότων µε όσα εκτυλίχθηκαν στην καταστροφή του 1922 (Τσουκάρας, σελ. 
48), είναι πολύ εὔστοχος, και η μαρτυρία του Δούκα για την απελπισμένη προσπάθεια των 
Βυζαντινών να µπουν στα λατινικά πλοία, ανατριχιαστικά γνώριµη: 


χριστιανοὶ ἅπαντες σὺν γυναιδὶ καὶ τέκνοις, οἱ μὲν ἐν τῇ θαλάσσῃ, οἱ δὲ κρατοῦντες τὰ πηδάλια τῶν 
τριήρεων, οἱ δὲ τὰς κώπας, ἄλλοι τὰ πρὸς τὰς πρώρας καλώδια καὶ τὰς ἄγγυρας, ἐβόων πρὸς τοὺς 
ἐπιβάτας: «Ἐλεήσατε ἡμᾶς χριστιανοὺς ὄντας καὶ μὴ ἐγκαταλίπητε ὦδε» -- Αὐτοὶ δὲ σὺν ῥοπάλοις 
κρούσαντες εἰς χεῖρας τὰς ἀπηωρημένας καὶ πτερώσαντες τὰ ἱστία, ἀφέντες αὐτοὺς ἡμιθανεῖς ἔπλεον. 
(δυζαντινοτουρκική [στορία, δ ΧΝΠ.4, σελ. 193-155) 


Ο Μογγόλος κατακτητής έφυγε τόσο ξαφνικά όσο ήλθε. Αποσύρθηκε ξανά στην Ασία, και πέθανε 
το 1405 ενώ εκστράτευε εναντίον της Κίνας. Ὑπήρξε γενάρχης τῆς δυναστείας των Τιµουριδών, η 
οποία διοίκησε τις κτήσεις του στην ανατολή για τις επόµενες δεκαετίες. Η πρωτεύουσά του 
Σαμαρκάνδη έφθασε στο απόγειο του πλούτου και της ανάπτυξής της, ενώ η άνθηση τῶν τεχνών και 
των επιστημών στην κεντρική Ασία οδήγησε σύγχρονους ερευνητές να μιλήσουν για την 
«Αναγέννηση των Τιμουριδών». Οι απόγονοί του έχασαν την Περσία από τις τουρκικές δυναστείες 
των Ασπροπροβατάδων και των Σαφφαβιδών, αλλά αργότερα ίδρυσαν την περίφηµη Μογγολική 
αυτοκρατορία της Ινδίας (1526-1557). 


Μετά την αιχμαλωσία και τον θάνατο του Βαγιαζήτ, το οθωμανικό κράτος βυθίστηκε σε εμφύλιο 
πόλεμο μεταξύ των υιών του Σουλεϊμάν, Μουσά, Ισά, Μουσταφά και Μωάμεθ. Η εξασθένιση της 
οθωμανικής ισχύος έδῶσε µία παράταση ζωής πενήντα χρόνων στην καθηµαγμένη Βυζαντινή 
αυτοκρατορία, µε τον Μανουήλ, Β΄ καιτους υιούςτου Ιωάννη Η’᾽ (1425-1448) και Κωνσταντινό ΤΑ 
Παλαιολόγο (1448-1453) να αναζητούν τις τελευταίες ελπίδες βοήθειας στην Δύση. Όπως όµως και 
η πρώτη μογγολική εἰσβολή της Μικράς Ασίας το 1243. και εκείνη του 1402 ναι µεν έθραυσε την 
ισχύ των Τούρκων, δεν μπόρεσε όµως να τους εξουδετερώσει ή να επιβάλει µία νέα, μόνιμη 
κυριαρχία στην ανατολή. Οι Μογγόλοι ὡς νομάδες δυσκολεύονταν να διατηρήσουν σταθερά κράτη, 
τα οποία κατακερματίζονταν µετά τον θάνατο του πρώτου αρχηγού-κατακτητή. Μετά την λεγόμενη 


οθωμανική Μεσοβασιλεία (1402-1413). ο Μωάμεθ Α᾿ (1413-1421) σταθεροποίησε ξανά την ισχύ 
των Τούρκων, και ο υιός του Μουράτ Β᾽ (1421-1451) συνέχισε τις κατακτήσεις µε ακόµα 


μεγαλύτερη ορµή. 


Το πέρασμα των Μογγόλων από την καθ᾽ ημάς ανατολή άφησε πίσω του ανείπωτο πόνο και φρίκη, 
αδιακρίτως σε χριστιανούς και μουσουλμάνους. Στον ελληνικό χειρόγραφο κώδικα 2914, της 
Εθνικής Βιβλιοθήκης της Γαλλίας στο Παρίσι, ο ανώνυμος ποιητής περιγράφει µε οδύνη τα όσα 
φρικτά είδε µε τα µάτια του, κατά την άλωση της ανατολής από τους Μογγόλους. Το σύντομο, 
έμμετρο έργο «Θρήνος περί Ταμυρλάγγου», αφού εκθέτει την αλαζονεία του Βαγιαζήτ και την 
επιθυμία του να καταστρέψει το Βυζάντιο και τοὺς χριστιανούς, ιστορεί την ταπείνωσή του από τον 
Ταμερλάνο, αλλά κυρίως τις θηριώδίες των Μογγόλων πάνω στον ελληνικό πληθυσμό της Μικράς 
Ασίας: 


ὁ Ταμυρλάνης ἧπλωσεν εἰς ὅλον του τὸν τόπον, 
καὶ δὴ λοιπὸν λεήηλατεῖ, σφάττει καὶ θανατώνει. 
ἐζόχως τοῦς µονάζοντας καὶ ἱερομονάχους 

τοὺς μὲν εἰς σούῤλας ἔβαλεν καὶ ἑκατέκαυσέν τους, 
αἱ δὲ διαμπάξ ἔκπεσαν αἱ κεφαλαὶ γερόντων. 


[η] 


τὰς µοναστρίας δὲ λοιπὸν ἐμίαινεν ἐζόχως, 
καὶ ὡς παρθένας δὲ αὐτὰς ἐμίαινον δονοῦντες, 
καὶ ἀμφοτέρωθεν αὐτὰς ἀνδρόνυνως ἐχρῶντο. 
ἐτῶν ἑδήκοντα λοιπὸν ὑπάρχοντες καὶ πλέον 
καὶ τέκνα ἐνιαύσια δύο μηνῶν καὶ τριῶν 
ἐξέῤγαλον, ἐχώριζον, ῥίχτον αὐτὰ πρὸς γαϊαν: 


Τον τρόμο που πέρασε από γενιά σε γενιά στους λαούς της ανατολής, αποτυπώνει ο Αϊβαλιώτης 
λογοτέχνης Φώτης Κόντογλου, στο έργο του «Εξ ανατολών πνεύματα ὠργισμένα», το οποίο 
γράφτηκε κατά τη διάρκεια µίας άλλης εποχής φρίκης και κτηνωδίας, εκείνην της γερμανικής 
Κατοχής της Ελλάδος (1943): 


Ωστόσο, στη Σεβάστεια φανερωθήκανε εκατομμύρια φαντάσματα και τελώνια, που δεν φανήκανε σε 
κανένα ἆλλο µέρος, άγρια και κακά, τόσο που για κάμποσον καιρό ρήμαζε ή πολιτεία. Σ᾽ αυτόν τον 
τόπο ο Μεγάλος 4{ύκος εἴχε θάψει ζωντανούς τέσσερες χιλιάδες Αρμµενέους καβαλλάρήδες κι άλλους 
πολλούς. Βγαίνανε δε οι ῥρουκολάκοι Ιδιοι σκαντζόχεροι κουλουριασμένοι, γιατί πριν τους θάψουνε 
τους εἴχανε δέσει µε τα κεφάλια ανάµεσα στα σκέλια τους, και μ᾿ αυτό το σχέδιο ῥγαίνανε οι ψυχές 
τους και ουρλιάζανε. 


Απόζ᾽ απὀ το Χαλέπι ήτανε µια τούµμπα σα χαμοβούνι, και δεν ζύγωνε κανένας σε κείνο το µέρος, γιατί 
ήτανε στοιχειωµένο. Κ᾿ ήτανε στ᾽ αλήθεια, γιατί κάτ᾽ απὀ το χώμα αυτή ή τούμπα ήτανε κανωμένη από 
κορμιά ανθρώπων κι᾿ απὀ ελέφαντες κ᾿ απὀ ἀἆλογα, όλοι µε τάρματά τους, παστωµένοι στον πόλεμο 
που κάνανε οι Ἰάταροι καταπάνου στο Χαλέπι. 4λλά και σ᾿ άλλες µεριές κοντά στην πολιτεία είχανε 
θαφτεί άντρες, }υναίκες, γέροι και παιδιά, γιατί δεν ἀφήσε ζωντανή ψυχή ο Ταμερλάνος. /.../ 


Αλλά τα περισσότερα ὁδιαβολικά σηµεία και φαντάσματα φανερωθήκανε κατά το έτος 1405 σ’ έναν 
κάμπο λεγόμενον Τζβουκαβάντ, τρία χρόνια ύστερ᾽ απὀ τον μεγάλο πόλεμο πώγινε σ᾿ αυτό το µέρος 
ανάµεσα στους τατάρους και στους Τούρκους. Επί κάµποσα χρόνια ῥγαίνανε σ᾿ αυτόν τον 
διαβολότοπο πλήθος καβαλλαρέοι, µε σιδεροπουκάµισα κα! µε περικεφαλαίες φοβερές, κ᾿ ή γής έτρεµε 


απὀ το ποδοβολητό, κι αχολογούσε ο τόπος από τα χουγιαχτά κι απὀ το βρόὀντο που κάνανε τάρµατα 
και τα νταούλια, κι από τα χλιμιντρίσµατα των αλόγων. Φανερωνόντανε πολλές φορές και κατά το 
μεσημέρι, µέσα στο τηγάνισµα του ήλιου, και σηκώνανε πολλή σκόνη και κουρνιαχτόὀ. Στον αγέρα 
σφυρίζανε σαγίτες, σα να σφεντονιζόντανε εκατομμύρια φίδια. Μαζί µε τους πολεμιστές ῥγαίνανε από 
τή γης και κάμποσοι ελέφαντες έχοντας αψηλά και ῥογκώντας τροµαχτικά, καβαλλικεµένοι από 
δαιμόνια. Τη νύχτα ακουγότανε μονάχα ἡ οχλοβοή, τα σπαθιά κ᾿ οι σαγῖτες. Το χώμα είχε γίνει σαν 
καβουρντισµένο σ᾿ αυτό το µέρος, δίχως πράσινο φύλλο. 


Αυτός ο κάμπος βρίσκεται κατά τα ῥορεινά της Άγκυρας, κοντά σ᾿ ἑνα βουνό λεγόμενο Στέλλα. Εκεί 
χτυπήηθήκανε οι Τάταροι κ᾿ οι Τούρκοι, απὀ τή µια µεριά ο Τιμούρ ο λεγόμενος Σ1δερο και Μεγάλος 
4ύκος Γκουργκάν, , κι απὀ την άλλη µεριά ο σουλτάν Μπαγιαζήτ ο λεγόμενος ΓΠΠλντιρίμ, που θα πει 
Αστροπελέκι... 


Ἀδιεθνολόγος, κάτοχος μεταπτυχιακού τίτλου Βυζαντινής Ιστορίας από το Πανεπιστήµιο 4θηνών. 

